19-årige Houssen Nasser er mistænkt for flere forhold

Midt og Vestsjællands Politi beder om hjælp til at finde 19-årige Houssen Nasser.

Han skal sigtes for flere sager om afpresning og bedrageri begået mod andre unge i Køge og Herfølge.

Det skriver Midt- og Vestsjællands Politi i en pressemeddelelse.

Desuden mistænkes han for at være en af gerningsmændene i flere sager om grov vold. Der har været flere sager i området i en periode på otte måneder.

Har ikke fast bopæl

Politiet har ledt efter den mistænkte igennem en længere periode, men uden succes.

Ifølge politiet har Houssen Nasser ikke nogen fast bopæl. Politiet har ledt efter ham hos hans familie og relevante tilholds- og opholdssteder.

Han er cirka 170 cm høj, 19 år, har sort hår og tatovering af fem navne på højre overarm.

Har du oplysninger om ham, kan politiet træffes på 1-1-4.